Diari Oficial de la Generalitat Valenciana


Sumari del DOGV 5942, del 28-01-2009 (2009/358)

RESOLUCIÓ de 8 de gener de 2009, del rector de la Universitat d'Alacant, sobre la creació i la modificació de fitxers de dades de caràcter personal.
----------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2009/01/08/(1)/dof/vci/html**

### Dades del document

Número de DOGV
:   5942

Data del DOGV
:   28-01-2009

Secció del DOGV
:   I. DISPOSICIONS GENERALS

Número del document
:   2009/358


Data del document
:   08-01-2009

Organisme emissor
:   Universitat d'Alacant

Tipus de document
:   Resolució

Correcció d'errades

Anàlisi jurídica

 Descriptors 

:   * dades personals
    * universitat
    * legislació
    * base de dades

RESOLUCIÓ de 8 de gener de 2009, del rector de la Universitat d'Alacant, sobre la creació i la modificació de fitxers de dades de caràcter personal. [2009/358]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14 de desembre), estableix que la creació i modificació dels fitxers de les administracions públiques només es podrà fer mitjançant una disposició general publicada en el diari oficial corresponent.  
A la Universitat d'Alacant s'han creat nous fitxers i se n'han modificat d'altres per a adaptar-los tant a les noves necessitats sorgides com al vigent Reial Decret 1720/2007, de 21 de desembre, de desenvolupament de la llei orgànica esmentada més amunt (BOE núm. 17, de 19 de gener de 2008).  
En virtut d'això, aquest Rectorat resol:  
Primer. Creació de fitxers  
Aprovar la creació dels fitxers que conté l'annex I d'aquesta resolució.  
Segon. Modificació de fitxers   
Aprovar la modificació dels fitxers que es detallen en l'annex II d'aquesta disposició, creats mitjançant la Resolució Rectoral d'aquesta Universitat, de 17 de desembre de 2002 (DOGV núm. 4418 i 4466, del 15 de gener i 21 de març de 2003), per la qual es regulen fitxers automatitzats de dades de caràcter personal.  
Tercer. Mesures de seguretat  
Els responsables dels fitxers i dels tractaments han d'adoptar les mesures d'índole tècnica i organitzatives necessàries per a garantir la seguretat de les dades de caràcter personal que contenen i per a evitar-ne l'alteració, la pèrdua, el tractament o l'accés no autoritzat, tenint en compte l'estat de la tecnologia, la naturalesa de les dades emmagatzemades i els riscos a què estan exposades, provinguen aquests de l'acció humana o del medi físic o natural. Per a fer-ho, s'elaborarà i s'implantarà la normativa de seguretat, ajustada al nivell de seguretat que requereix cada fitxer, mitjançant un document de compliment obligat per al personal amb accés a les dades de caràcter personal i als sistemes d'informació, en els termes que recull el Reial Decret 1720/2007, esmentat més amunt.   
Quart. Drets d'accés, rectificació, cancel·lació i oposició  
Els interessats tindran dret a l'accés, rectificació, cancel·lació i oposició de les seues dades de caràcter personal contingudes en els fitxers, en la forma prevista en la Llei Orgànica 15/1999 i el Reial Decret 1720/2007, ja assenyalats, i també en l'altra normativa aplicable. Els drets esmentats s'exerciran davant de la Gerència de la Universitat d'Alacant.  
Cinquè. Cessions de dades  
Els responsables dels fitxers o tractaments recordaran expressament als cessionaris de les dades que estan obligats a no utilitzar-les per a altres finalitats que per a les que van ser sol·licitades i que han d'observar el que disposa la Llei Orgànica 15/1999 i la normativa de desenvolupament.  
Sisè: Entrada en vigor  
Aquesta resolució entrarà en vigor l'endemà de publicar-se en el Diari Oficial de la Comunitat Valenciana.  
Alacant, 8 de gener de 2009.- El rector: Ignacio Jiménez Raneda.  
ANNEX I  
Fitxers que es creen  
1. Fitxers d'òrgans col·legiats:  
Finalitat i usos previstos: gestió administrativa òrgans col·legiats.  
Persones o col·lectius dels quals s'obtenen les dades o que resulten obligats a subministrar-les: membres dels òrgans col·legiats.  
Procediment de recollida de les dades: formularis i transmissió electrònica.  
Estructura bàsica del fitxer i descripció de les dades recollides: dades de caràcter identificatiu, acadèmiques, professionals, economicofinanceres i sindicals.   
Cessions de dades previstes: entitats bancàries col·laboradores.  
Òrgan responsable del fitxer i davant del qual es poden exercir els drets d'accés, rectificació, cancel·lació i oposició: Gerència de la Universitat.   
Mesures de seguretat: nivell bàsic.  
2. Fitxer Servei Jurídic:  
Finalitat i usos previstos: gestió d'assumptes del servei jurídic relacionats amb informes i recursos.  
Persones o col·lectius dels quals s'obtenen les dades o que resulten obligats a subministrar-les: càrrecs institucionals i persones físiques i jurídiques interessades o afectades pels assumptes dels quals s'ocupa el Servei Jurídic, procuradors i advocats externs.  
Procediment de recollida de les dades: format paper, transmissió electrònica.  
Estructura bàsica del fitxer i descripció de les dades recollides: dades de caràcter identificatiu, acadèmiques, professionals, economicofinanceres, comissió d'infraccions penals i administratives.  
Cessions de dades previstes: autoritats judicials.  
Òrgan responsable del fitxer i davant del qual es poden exercir els drets d'accés, rectificació, cancel·lació i oposició: Gerència de la Universitat.   
Mesures de seguretat: nivell bàsic.  
3. Fitxer control de seguretat:  
Finalitat i usos previstos: control d'accés a les instal·lacions de la Universitat.  
Persones o col·lectius dels quals s'obtenen les dades o que resulten obligats a subministrar-les: empleats de la Universitat d'Alacant i empleats d'empreses adjudicatàries de serveis.  
Procediment de recollida de les dades: format paper i transmissió electrònica.  
Estructura bàsica del fitxer i descripció de les dades recollides: dades de caràcter identificatiu.  
Cessions de dades previstes: Autoritats judicials, forces i cossos de seguretat.  
Òrgan responsable del fitxer i davant del qual es poden exercir els drets d'accés, rectificació, cancel·lació i oposició: Gerència de la Universitat.  
Mesures de seguretat: nivell bàsic.  
ANNEX II  
Fitxers que es modifiquen  
1. Fitxer automatitzat d'alumnes:  
Finalitat i usos previstos: gestió administrativa i acadèmica d'alumnes de la Universitat d'Alacant (UA), proves d'accés a la universitat i de reconeixement de títols estrangers. Gestió administrativa d'activitats d'alumnes externs en la UA. Informació sobre activitats i serveis que presta la UA i entitats creades per aquesta. Formació i orientació per a l'ocupació.  
Persones o col·lectius dels quals s'obtenen les dades o que resulten obligats a subministrar-les: sol·licitants d'ingrés o de prestacions de serveis a la UA, alumnes, altres entitats de la UA, altres universitats i administracions públiques.  
Procediment de recollida de les dades: enquestes o entrevistes, formularis i transmissió electrònica.  
Estructura bàsica del fitxer i descripció de les dades recollides: dades de caràcter identificatiu, acadèmiques, economicofinanceres i salut.  
Cessions de dades previstes: Ministeri d'Educació, Política Social i Esports, Ministeri de Ciència i Innovació, Conselleria d'Educació, universitats, Agència Estatal d'Administració Tributària, ajuntaments, entitats bancàries, entitats de realització de pràctiques, entitats asseguradores i entitats creades per la UA.  
Òrgan responsable del fitxer i davant del qual es poden exercir els drets d'accés, rectificació, cancel·lació i oposició: Gerència de la Universitat.   
Mesures de seguretat: nivell mitjà.  
2. Fitxer automatitzat de personal:  
Finalitat i usos previstos: gestió administrativa i acadèmica d'assumptes que afecten el personal de la Universitat d'Alacant (UA), informació sobre activitats i serveis que presta la UA i entitats creades per aquesta.  
Persones o col·lectius dels quals s'obtenen les dades o que resulten obligats a subministrar-les: personal docent i investigador, i de administració i serveis, fonts accessibles al públic, butlletins oficials, altres universitats i administracions públiques.   
Procediment de recollida de les dades: enquestes o entrevistes, formularis i transmissió electrònica.  
Estructura bàsica del fitxer i descripció de les dades recollides: dades de caràcter identificatiu, acadèmiques i professionals, economicofinanceres, sindicals i salut.  
Cessions de dades previstes: Ministeri d'Educació, Política Social i Esports, Ministeri de Ciència i Innovació, Conselleria d'Educació, universitats, sindicats, Seguretat Social, mutualitats de funcionaris, entitats bancàries col·laboradores, entitats asseguradores, Agència Estatal d'Administració Tributària i entitats creades per la UA.  
Òrgan responsable del fitxer i davant del quals es poden exercir els drets d'accés, rectificació, cancel·lació i oposició: Gerència de la Universitat.   
Mesures de seguretat: nivell mitjà.   
3. Fitxer automatitzat de proveïdors i facturació:   
Finalitat i usos previstos: gestió administrativa de proveïdors i facturació.   
Persones o col·lectius dels quals s'obtenen les dades o que resulten obligats a subministrar-les: proveïdors i tercers amb els quals hi haja una vinculació juridicocontractual.   
Procediment de recollida de les dades: formularis i transmissió electrònica.   
Estructura bàsica del fitxer i descripció de les dades recollides: dades de caràcter identificatiu, economicofinanceres i de transaccions.   
Cessions de dades previstes: entitats bancàries col·laboradores, Agència Estatal d'Administració Tributària i entitats auditores.   
Òrgan responsable del fitxer i davant del qual es poden exercir els drets d'accés, rectificació, cancel·lació i oposició: Gerència de la Universitat.   
Mesures de seguretat: nivell bàsic.   
4. Fitxer automatitzat de registre general:   
Finalitat i usos previstos: registre de la documentació d'entrades i eixides de la Universitat.  
Persones o col·lectius dels quals s'obtenen les dades o que resulten obligats a subministrar-les: persones físiques i jurídiques que es relacionen amb la UA.   
Procediment de recollida de les dades: enquestes o entrevistes, formularis i transmissió electrònica.   
Estructura bàsica del fitxer i descripció de les dades recollides: dades de caràcter identificatiu, acadèmiques i professionals, economicofinanceres, circumstàncies socials, informació comercial i dades de transaccions.   
Cessions de dades previstes: cap.   
Òrgan responsable del fitxer i davant del qual es poden exercir els drets d'accés, rectificació, cancel·lació i oposició: Gerència de la Universitat.   
Mesures de seguretat: nivell bàsic.   
5. Fitxer automatitzat d'usuaris externs:   
Finalitat i usos previstos: gestió administrativa de serveis a usuaris externs de les instal·lacions i serveis universitaris.   
Persones o col·lectius dels quals s'obtenen les dades o que resulten obligats a subministrar-les: persones alienes a la comunitat universitària interessades en l'ús de les seues instal·lacions i serveis.   
Procediment de recollida de les dades: formularis i transmissió electrònica.  
Estructura bàsica del fitxer i descripció de les dades recollides: dades de caràcter identificatiu i econòmiques.   
Cessions de dades previstes: cap.   
Òrgan responsable del fitxer i davant del qual es poden exercir els drets d'accés, rectificació, cancel·lació i oposició: Gerència de la Universitat.   
Mesures de seguretat: nivell bàsic.


Còpia Permalink ELI